
PËR DHËNIEN E LEJES PËR HAPJEN E INSTITUCIONIT “SHKOLLA E LARTË  PRIVATE MESDHETARE E SHQIPËRISË”
 
Në mbështetje të nenit 100 të Kushtetutës dhe të neneve 4, pika 2, 43, 44  e 45  të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:
                                                 
1. Dhënien e lejes për hapjen e institucionit “Shkolla e Lartë  Private Mesdhetare e Shqipërisë”, e cila do ta ushtrojë veprimtarinë në qytetin e Tiranës. 
2. “Shkolla e Lartë  Private Mesdhetare e Shqipërisë” do të organizohet në tri fakultete: 
a)  Në Fakultetin e Shkencave Politike, me program studimi në “Shkenca politike”, në formën e studimeve me kohë të plotë;
b) Në Fakultetin e Marrëdhënieve Ndërkombëtare, me program studimi në “Marrëdhënie ndërkombëtare dhe diplomaci”, në formën e studimeve me kohë të plotë;
c) Në Fakultetin e Shkencave Ekonomike, me program studimi në “Ekonomi”, në formën e studimeve me kohë të plotë. 
3. “Shkolla e Lartë  Private Mesdhetare e Shqipërisë” do të ofrojë programe studimi, të ciklit të parë, të cilat do të zgjasin 3 vite dhe në mbarim të tyre do të lëshohet “Diplomë e nivelit të parë” (DNP), përkatësisht, në:
a)   Shkenca politike;
b)   Marrëdhënie ndërkombëtare dhe diplomaci;
c)   Ekonomi.
4.   Ngarkohet “Shkolla e Lartë  Private Mesdhetare e Shqipërisë” që, për çdo program studimi, të sigurojë, nëpërmjet marrëdhënieve kontraktuale, zhvillimin e disa prej disiplinave kryesore formuese të specialitetit,  pas vitit të parë, nga një personel akademik і huaj, me kualifikimin e nevojshëm dhe sipas specialiteteve.
5. “Shkolla e lartë  private mesdhetare e Shqipërisë”  do ta fillojë veprimtarinë mësimore, për programet e studimit, të përcaktuara në pikën 2 të këtij vendimi, pasi të ketë marrë lejen përkatëse nga Ministri і Arsimit dhe Shkencës, por jo më vonë se tri javë para fillimit të vitit akademik. 
Ministri e lëshon lejen pasi vlerëson se institucioni privat i arsimit të lartë ka përmbushur angazhimet e deklaruara, në përputhje me udhëzimin e tij për këtë qëllim. 
6.  Ndryshimet në vendndodhje, plane, forma studimi dhe programe, si dhe në elemente të tjera, të miratuara, bëhen pas miratimit nga Ministria e Arsimit dhe Shkencës. 
7.  “Shkolla e lartë private mesdhetare e Shqipërisë” duhet t’u nënshtrohet procesit të akreditimit institucional dhe të këtyre programeve të studimit, brenda afateve të përcaktuara në ligjin në fuqi. 

8.  Ngarkohet Ministria e Arsimit dhe Shkencës për kontrollin periodik të ligjshmërisë në institucion dhe për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

